Sirli Zupping 2015. aastal
**Sirli Zupping** (sündinud 25. juulil 1981 Värskas) on eesti keeleteadlane ja orienteeruja.

Haridus
-------

Sirli Zupping 2018. aastal Tartu ülikooli ajakirja Universitas Tartuensis toimetuses Miljon+ ettevõtmist tutvustamas.
Lõpetas 1999. aastal Tartu Hugo Treffneri Gümnaasiumi. 2005. aastal lõpetas Tartu Ülikooli eesti ja soome-ugri keeleteaduse eriala bakalaureuseõppe, 2007. aastal sama ülikooli üldkeeleteaduse magistriõppe ja kaitses teadusmagistrikraadi tööga "Partiklite *veel*, *juba*, *alles*, *jälle* tähendused eesti kirjakeeles" (juhendaja professor Renate Pajusalu). 2013. aastal kaitses Tartu Ülikoolis filosoofiadoktorikraadi üldkeeleteaduses tööga "Eesti keele ajasõnade omandamine" (juhendaja professor Renate Pajusalu ja kaasjuhendaja professor Reili Argus).

Töö
---

Töötanud 2007. aastal Tartu Ülikooli filosoofiateaduskonna eesti ja üldkeeleteaduse instituudi spetsialistina, aastatel 2007–2008 keeleteaduse ja -tehnoloogia doktorikooli erakorralise teadurina. Aastatel 2008–2012 eesti ja üldkeeleteaduse instituudi üldkeeleteaduse osakonna spetsialist, aastatel 2012–2019 üldkeeleteaduse teadur, 2014. aastast lektor. Aastatel 2019–2023 Haridus- ja Teadusministeeriumi keeleosakonna nõunik. Alates 2023. aastast Eesti Keele Instituudi tänapäeva eesti keele osakonna juhataja.

Zupping on tegutsenud ka Miljon+ projektijuhina.

Sporditulemused
---------------

Harrastab orienteerumist 1989. aastast. Tegutsenud Värska Orienteerumisklubi Peko juhatuse liikmena.

2000. aastal tuli Eesti juunioride meistriks orienteerumisjooksus lühirajal ja öisel tavarajal.

2005. aastal võitis Eesti meistrivõistlustel orienteerumisjooksus pronksmedali teatevõistlusel Värska OK Peko naiskonnas (koos Epp Käpa ja Anu Annusega) ning 2009. aastal suusaorienteerumises pronksmedali märketeates Värska OK Peko naiskonnas (koos Epp Käpa ja Ingrit Kalaga).

Rogaini Euroopa meistrivõistlustel 2014. aastal Põlvamaal Oraval võitis segavõistkondade arvestuses koos Neeme Looritsaga hõbemedali.

2015. aasta rogaini maailmameistrivõistlustel Soomes Kiilopääl võitis ta segavõistkondade arvestuses koos Neeme Looritsaga pronksmedali.

Harrastanud ka seiklussporti.

Tunnustus
---------

* 2018 Tartu Ülikooli aumärk

Viited
------

1. ↑  "Tartu Ülikooli lõpetanute tähestikuline nimekiri". Originaali arhiivikoopia seisuga 4. märts 2016. Vaadatud 28. jaanuaril 2015.
2. ↑  "Tartu Ülikooli magistriõppe lõpetamine". Originaali arhiivikoopia seisuga 20. detsember 2016. Vaadatud 28. jaanuaril 2015.
3. ↑  "Tartu Ülikool. Filosoofiateaduskond. Doktorikraadid". Originaali arhiivikoopia seisuga 4. märts 2016. Vaadatud 28. jaanuaril 2015.
4. 1 2  Eesti teadusportaal. Sirli Zupping
5. ↑  "Kontaktid". *Haridus- ja Teadusministeeriumi koduleht*. Vaadatud 31.03.2019.
6. ↑  "Tänapäeva eesti keele osakond". *Eesti Keele Instituudi koduleht*. Vaadatud 01.03.2024.
7. ↑  Kontakt miljonpluss.ut.ee
8. ↑  Eesti Spordi Biograafiline Leksikon. Zupping, Sirli
9. ↑  "Värska orienteerumisklubi Peko koduleht".
10. ↑  "ESBL sporditulemused. Sirli Parm". Originaali arhiivikoopia seisuga 5. märts 2016. Vaadatud 28. jaanuaril 2015.
11. ↑  "Tartu Ülikooli aumärgi kavalerid". *Tartu Ülikool*. Vaadatud 9.12.2022.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Sirli Zupping** |

* Sirli Zupping ETIS
* "Vikipeedia kui väljendusoskuse arendamise võimalus". Sirli Zupping, Sven-Erik Soosaar. Sirp, 8. september 2017.
* "Kolga talu häärber: hubaseks koduks kujundatud väärikas eas maja". Kristel Kirss. Maakodu, 4. jaanuar 2016.
* "Vikitunnis" Sirli Zupping, Ann Siiman. Piret Kriivan. Vikerraadio, 8. aprill 2018.
* "Teises vikitunnis" Sirli Zupping, Ann Siiman. Piret Kriivan. Vikerraadio, 15. aprill 2018.